
Nr. 560

 A V I Z 

asupra proiectului de Lege privind aprobarea Ordonanţei de urgenţă  a 

 Guvernului nr.32/2000 pentru aprobarea scutirii de la plata taxei pe valoarea adăugată a unor importuri de bunuri şi servicii, efectuate în anul 2000, destinate înzestrării Ministerului Apărării Naţionale, contractate în anii anteriori
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.32/2000 pentru aprobarea scutirii de la plata taxei pe valoarea adăugată a unor importuri de bunuri şi servicii, efectuate în anul 2000, destinate înzestrării Ministerului Apărării Naţionale, contractate în anii anteriori, trimis cu adresa nr.560 din 30 octombrie 2000, înregistrată sub nr.1139/XVIII/11 din 30 octombrie 2000.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai  sus, în şedinţa din 28 februarie 2001.



Membrii comisiei au examinat ordonanţa supusă aprobării, nota de fundamentare, avizul favorabil al Consiliului Legislativ  nr.320/23.03.2000 şi punctul de vedere al Guvernului actual transmis cu adresa nr.403/MRP/  9.02.2001.



În urma dezbaterilor, cu majoritate de voturi, s-a hotărât avizarea  favorabilă a proiectului de lege,  în forma adoptată de Senat în şedinţa din 24 octombrie 2000.
În raport de obiectul şi conţinutul său, proiectul de lege face parte din categoria legilor  ordinare.

                       PREŞEDINTE,                                        SECRETAR, 

     dr. Ionel Olteanu                                    Carmen Dumitriu

